Referat fra klubbmøte i Jarlsberg Rotary Klubb 10. juni 2026

Fremmøte: 27 medlemmer - fremmøteprosent: 60%


1. Presidenten ønsket medlemmene velkommen. 

2. Kveldens foredrag var ved Ingunn Haldorsen Sømme, landbruksdirektør ved statsforvalteren i Vestfold og Telemark : «Offentlige oppgaver og landbruk i praksis»
Et interessant foredrag og god informasjon om hva bøndene og landbruket i Vestfold fylke bidrar med nasjonalt, endringene i landbruket over tid, problematikk rundt selvforsyning/beredskap og dets bidrag til et bedre miljø og renere Oslofjord. Ikke vanskelig å forstå et dette er utfordrende problemstillinger. Men hyggelig å se hvor mye Vestfold bidrar med nasjonalt (spesielt korn, poteter, grønnsaker).



3. Presidenten refererte kort fra siste styremøte.
· Klubbens bidrag til Ucare er dette året kr. 40.000 + det er kommet inn kr. 12.000 som er frivillige bidrag fra medlemmer i klubben. I tillegg er det bevilget kr. 15.600 fra D.G.
Dette vil bli overlevert på «Laksemiddagen» til Lovise Myhre Eikenæs.
· Vi forsøker å ha et sosialt samvær etter klubbmøter første onsdag i måneden. De som ønsker det kan møtes på hotellet til en kopp kaffe/et glass vin/et glass øl etter klubbmøtet. Styret var enige om å gjøre dette som en prøveordning, og den nye presidenten Thore Sande følger opp dette.
 
4. Vinner av vinlotteriet: Dag Carlstedt.

5. Dette var siste ordinære klubbmøte i dette rotaryåret.

· Neste møte 17. juni: Laksemiddag med presidentskifte
· Siste møte er vi invitert til jordbærmøte hos den nye presidenten Thore Sande i Persvei 2 på Eik.

6. En liten rettelse: I vedlegget til referatet fra forrige møte fra Astrid Knutsen vedr. «Frivillige til sommerleir på Barneskjær» var det feil i mailadressen til Astrid. Riktig adresse er :
astrid.knutsen15@gmail.com

